Jens Stoltenberg, secretarul general al NATO, s-a referit însă și la noul front, cel cibernetic: va fi înființat un al treilea comandament, respectiv un centru de operațiuni cibernetice care va urma să integreze capacitățile de război cibernetic ale țărilor membre și să folosească liber tacticile de luptă specifice (sabotarea tehnologiilor inamice, atacarea infrastructurii informatice, a site-urilor și a rețelelor sociale, interceptarea informațiilor).